"எங்கள் குருவின் பிறந்தநாளை, ஒவ்வொரு சீக்கியரும் தன்னுடைய பிறந்தநாளாகவே கருதி கொண்டாடுவார்கள். வழிபடுவார்கள். சென்னையில் வாழும் 700-க்கும் மேற்பட்ட பஞ்சாபியர்களின் குடும்பங்களுக்கு இந்த ஒரே குருத்வாராதான். நாள்தோறும் இங்கு வழிபாடுகளும் கீர்த்தனைகளும் நடந்தாலும், உணவிடுவதுதான் எங்கள் கோயிலின் முக்கியமான பணி. நாள்தோறும் 200-க்கும் மேற்பட்டவர்களுக்கு இங்கு மூன்று வேளையும் உணவு வழங்கப்படுகிறது. ஞாயிற்றுக்கிழமைகளில் 1,000 பேர் வரை பசியாறுவார்கள்.